cyanic-selkie/wikianc huggingface dataset:
Խարիտոն Պլատոնով
Կենսագրություն
1859 թվականից մինչև 1870 թվականը սովորել է Գեղարվեստի կայսերական ակադեմիայում։ Արժանացել է Ակադեմիայի մեդալների «Նկարչության բնագավառում ունեցած հաջողությունների համար». 1862 թվականին ստացել է փոքր արծաթե մեդալ, 1863 թվականին՝ մեծ արծաթե, 1867 թվականին՝ նորից փոքր արծաթե ։
1872 թվականի ակադեմիական ցուցահանդեսում ներկայացված «Քաղցրասերը» («Лакомка») նկարի և «Կուրսկի նահանգի գյուղացու գլուխը» («Голова крестьянина курской губернии») էտյուդի համար Խարիտոն Պլատոնովն ստացել է երկրորդ աստիճանի դասային նկարչի կոչում։
1878 թվականին «Բուլղարացի տղան» («Мальчик болгарин») նկարի համար Պլատոնովն արժանացել է Գեղարվեստի կայսերական ակադեմիայի խորհրդի Ա. Ռժևսկայայի ու Ն. Դեմիդովի անվան ոսկե մեդալի «Արտահայտչության համար», 1883 թվականին ստացել է առաջին աստիճանի դասային նկարչի կոչում, իսկ 1893 թվականին դարձել է Գեղարվեստի կայսերական ակադեմիայի ակադեմիկոս ։
1877 թվականին Խարիտոն Պլատոնովը տեղափոխվել է Կիև։ Քսան տարի նա դասավանդել է Կիևի Նիկոլայ Մուրաշկոյի նկարչական դպրոցում, ապա 1901 թվականին այդ դպրոցի հիման վրա ստեղծված Կիևի գեղարվեստի ուսումնարանում ։
Նրա աշակերտների թվում են եղել ժանրային գեղանկարիչ Նիկոլայ Պիմոնենկոն, նկարիչներ Նիկոլայ Բուրաչեկը, Միխայիլ Ժուկը։
Խարիտոն Պլատոնովի նկարները ներկայացվել են Գեղարվեստական շրջիկ ցուցահանդեսների ընկերության XXXI և XXXII ցուցահանդեսներում ։
«Ժիդովոչկա» նկարը 1889 թվականին իր հավաքածուի համար գնել է Իվան Վիշնեգրադսկին ։
Խարիտոն Պլատոնովը մահացել է 1907 թվականի սեպտեմբերի 18-ին Կիևում։
Արտաքին հղումներ
Կատեգորիա:Ռուս նկարիչներ Կատեգորիա:Գեղարվեստի կայսերական ակադեմիայի ակադեմիկոսներ Կատեգորիա:Ռուս մանկավարժներ
Մորփեոս
Մորփեոս (Μορφεύς — «ստեղծող», «նա, ով ստեղծում է երազները »), հունական դիցաբանության մեջ երազների աստված ։
Մորփեոսի հայրը Հիպնոսն է՝ քնի աստվածը։ Տարբերակներից մեկում նրա մայրը Ագլայան է՝ Զևսի և Էվրինոմի դուստրը, որը եղել է Աֆրոդիտեի երեք ուղեկիցներից մեկը։ Նրա անունը բառացի թարգմանելու դեպքում նշանակում է «Ջինջ»։ Մեկ այլ տարբերակում նրա մայրը Նյուկտան է՝ գիշերվա աստվածը։
Մորփեոսը կարող է ընդունել ցանկացած ձև և երևալ մարդկանց իրենց երազներում։ Նա կարողանում է միանգամայն ճշտությամբ ընդօրինակել մարդու ձայնը, խոսքի ոճը։ Հույները գրեթե միշտ նրան պատկերել են վայելչակազմ երիտասարդի տեսքով, որը ունի թևիկներ, սակայն որոշ արվեստի գործերում՝ հուշարձաններում, նա ունի մորուքավոր ծերունու տեսք, որի ձեռքին կակաչներ կան։ Մորփեոսը պարտավոր է հետևել կայսրերի և հերոսների երազներին։ Մորփեոսի գլխավոր սիմվոլը երազների աշխարհ տանող երկակի դարպասներն են։ Փղոսկրից պատրաստված դարպասները սուտ երազների համար են, իսկ եղջերավոր դարպասները՝ ճշմարիտ։ Աստվածները սիմվոլներից և ատրիբուտներից հիմնականում առանձնացնում են սև գույնը (որպես գիշերվա և մոռացության գույն) և կակաչի գույնը։ Մորփեոսին շատ հաճախ պատկերում էին արծաթյա աստղերով շղարշված սև հագուստով։ Ձեռքում նա ուներ գավաթ՝ լցված կակաչի թուրմով՝ օժտված թուլացնող և թմրեցնող հատկություններով։ Երբեմն համարում են, որ նա գլխին կրում է կակաչի ծաղիկներից պատրաստված թագ, ինչը խորհրդանշում է երազը։ Հույները հաճախ պատկերում էին նրան ծաղկամանների վրա, հռոմեացիները՝ սարկոֆագների վրա։
Քնի տիրակալը ուներ 1000 որդի՝ նա մի ամբողջ ցեղի հայր էր, սակայն բոլորից նա առանձնացրել է Մորփեոսին, որը կարողանում էր ընդունել ցանկացած մարդկային կերպար։ Ոչ մի Քուն չէր կարող մրցակցել նրա՝ մարդկանց կերպարի մեջ մտնելու ունակության հետ։ Նրա ձայնը, քայլվածքը, դեմքը ամբողջությամբ նման էին բնօրինակներին, բացի այդ նա, հաճախ կրկնօրինակելով նրանց հագուստը, դուրս էր գալիս աշխարհ։
Մորֆի թմրանյութի անունը առաջացել է Մորփեոսի անունից՝ հաշվի առնելով Մորփեոսի ֆունկցիան։ Նրա անվան հետ է կապված նաև «մորփեոսի գրկում» արտահայտության ծագումը։
Տես նաև
Կատեգորիա:Հին հունական աստվածներ Կատեգորիա:Աստվածներ այբբենական կարգով Կատեգորիա:Կերպարներ այբբենական կարգով
Նիդերլանդների պատերազմի, Հոլոքոստի ու ցեղասպանության ուսումնասիրությունների ինստիտուտ
1999 թվականի հունվարի 1-ից ինստիտուտն ընդգրկված է Նիդեռլանդական արվեստների և գիտությունների թագավորական ակադեմիայի կազմում ։
Ուսումնասիրություններ և հրապարակումներ
Ինստիտուտը հրապարակել է Het Koninkrijk der Nederlanden in de Tweede Wereldoorlog (Նիդերլանդների Թագավորությունը Երկրորդ համաշխարհային պատերազմի ժամանակ) աշխատությունը (տասնչորս հատոր, 18000 էջ)։ Լոե դե Յոնգի գլուխգործոցը Երկրորդ համաշխարհային պատերազմի ժամանակ Նիդերլանդների Թագավորության պատմության ստանդարտ վկայակոչումն է։ ՆԻՈԴ-ը ներկայացրել է ամբողջ աշխատության էլեկտրոնային տարբերակը, որը creative commons արտոնագրով CC BY 3.0. 2011 թվականի դեկտեմբերի 11-ին հասնելի է ներբեռնման համար ։
Ուսումնասիրություններ են կատարվել նաև 1995 թվականի Սրեբրենիցայի ջարդերի հետ կապված, որի արդյունքում ստեղծվել է Srebrenica: a ‘safe’ area հաշվետվությունը, որին հաջորդել է Կոկ երկրորդ կաբինետի հրաժարականը։
Արտաքին հղումներ
Կատեգորիա:Արխիվներ Կատեգորիա:Գիտահետազոտական ինստիտուտներ Կատեգորիա:Ցեղասպանության ուսումնասիրության կենտրոններ Կատեգորիա:Նիդերլանդների գիտահետազոտական ինստիտուտներ
Հարութ Հակոբյան
Հարութ Մաքսիմի Հակոբյան,, Հայաստանի զինված ուժերի և Արցախի Հանրապետության Պաշտպանության բանակի նախկին զինծառայող, «Մարտական ծառայության» մեդալակիր։
Արտաքին հղումներ
Կատեգորիա:Մարտական ծառայության մեդալակիրներ
Հայերի նահատակություն (գիրք)
Հայերի նահատակություն, լրիվ անվանումը՝ Հայերի նահատակություն։ Հայաստանի կոտորածների պաշտոնական աղյուսակ (Père Félix Charmetant, Martyrologe arménien: Tableau officiel des massacres d’Arménie), Հայր Ֆելիքս Շարմետանի նախաձեռնությամբ 1896 թվականի տպագրված գիրքն է, որտեղ ներկայացված են Կոստանդնուպոլսում վեց դեսպանների ուսումնասիրությունները և լուսավորական ու բողոքական ականատեսների վիճակագրությունները։
Բովանդակություն
Գրքում ներկայացված է նաև եկեղեցիների պղծման, հոգևորականների սպանության, բռնի կրոնափոխման, կանանց և աղջիկների առևանգման, մահմեդականացման վերաբերյալ փաստեր ու վկայություններ։ Նման իրավիճակը բնորոշ էր կայսրության տասնմեկ վիլայեթների համար (Տրապիզոն, Էրզրում, Վան, Մամուրեթ-ուլ-Ազիզ, Բիթլիս, Վան, Դիարբեքիր, Ադանա, Հալեպ, Անգորա, Իզմիթ)։ Հեղինակը վստահեցնում է, որ այս տվյալները, որոնք ներկայացված են պաշտոնական ցուցակում, վերջնական չեն։ Գրքին կցված է նաև կոտորածների աշխարհագրությունը ներկայացնող քարտեզ ։
Ծանոթագրություններ
Կատեգորիա:1896 գրքեր Կատեգորիա:Գրական գործեր Հայոց ցեղասպանության մասին
Ստավիսկի (ֆիլմ)
Սյուժե
Ֆիլմը հիմնված է 20-րդ դարի առաջին կեսին տեղ գտած մի շարք իրական իրադարձությունների վրա։ Այն իրենից ներկայացնում է հայտնի խաբեբա Սերժ Ալեքսանդր Ստավիսկիի կյանքի պատմությունը, ում դիմակազերծումը 1934 թվականին Ֆրանսիայում հանգեցրեց պետական հեղաշրջման փորձի։ Ալեքսանդր Ստավիսկին ծնվել և մեծացել է Ռուսական կայսրությունում՝ Կիևի մոտակայքում բնակվող հրեա ատամնաբույժի ընտանիքում։ Գաղթելով Ֆրանսիա, նա թաքցնում է իր հրեական ծագումը՝ հակահրեական տրամադրությունների աճի պատճառով և իրեն ամբողջությամբ նվիրում է ֆինանսական կայսրության կառուցման գործին։ Նա Ֆրանսիան ողողելով հունգարական կեղծ պարտատոմսերով՝ վարում է շռայլ կյանք։ Ստրավիսկին աշխատում է ինչքան հնարավոր է մեծացնել իր ազդեցությունը հասարակական կյանքի վրա և դրա համար չի խորշում կաշառքներ տալուց, ազդեցիկ մարդկանց հետ բարեկամանալուց։ Ցանկանալով ծածկել իր հանցագործ անցյալը՝ նա ստիպված է լինում անգամ դառնալ ոստիկանության իրազեկիչ։ Հասարակության մեջ ամրապնդելով իր կշիռը՝ Ստավիսկին սկսում է ֆինանսավորել ձախակողմյան հայացքներ դավանող կուսակցություններին, ինչպես նաև Լև Տրոցկուն, ով 1933 թվականին քաղաքական ապաստարան էր գտել Ֆրանսիայում։ Սակայն Ստավիսկիի գործունեությունից դժգոհ աջակողմյան կուսակցությունները ջանում են չեզոքացնել նրան՝ հետաքննելով նրա անցյալը և կատարած խարդախությունները։ 1934 թվականի սկզբներին Ստավիսկիի խարդախությունների վերաբերյալ տեղեկությունները վերջապես հրապարակվում են և հանգեցնում մի շարք բարձր պաշտոնյաների հրաժարականներին, իսկ Ստավիսկին, ով երկար ժամանակ տառապում էր շիզոֆրենիայով, ինքնասպանություն է գործում։
Մրցանակներ
New York Film Critics Circle Awards
Ծանոթագրություններ
Կատեգորիա:1974 ֆիլմեր Կատեգորիա:Ֆրանսիական ֆիլմեր Կատեգորիա:Իտալական ֆիլմեր Կատեգորիա:Ֆրանսերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր
Լևան Կոբիաշվիլի
Լևան Կոբիաշվիլի (მურთაზ ხურცილავა, ), վրացի ֆուտբոլիստ, պաշտպան, ով խաղում է հենակետային կամ ձախ կիսապաշտպանի և ձախ պաշտպանի դիրքում։
Ավազա, Դինամո, Ալանյա
1984 թվականին՝ 7 տարեկան հասակում, Լևանի հայրը, իր ընկերոջ՝ նախկին ֆուտբոլիստ Փիրուզ Ռեխվիաշվիլիի խորհրդով իր որդուն տարավ Թբիլիսիի «Ավազա» սպորտդպրոցը, որի տնօրենը այդ ժամանակ Միխեիլ Մեսխին էր։ «Ավազայում» խաղաց մինչև ինը տարեկանը։ Մանկական թիմի հետ բազմիցս հաղթեց տարբեր հանրապետական մրցաշարեր, իսկ 80-ականների վերջում հաղթեց Լենինգրադի մանկական համախորհրդային մրցաշարը։
1993 թվականի սկզբներին, Վրաստանի առաջնության երրորդ լիգայում «Ավազայի» հաջող մեկնարկից հետո, շատ առաջատար ակումբների մարզիչներ սկսեցին ուշադրություն դարձնել Լևանի վրա։ Ռևազ Ձոձուաշվիլին, որն այդ ժամանակ Թբիլիսիի «Դինամոյի» մարզիչն էր, նրան հրավիրեց «Դինամոյի» երկրորդ թիմ։ Այդտեղ խաղաց ընդամենը 1,5 ամիս։ Ձոձուաշվիլին հեռացավ «Դինամոյից», իսկ Կոբիաշվիլին որոշ ժամանակ անց վերադարձավ «Ավազա»։
1994 թվականին Ձոձուաշվիլին նրան ընդունեց Ռուսթավիի Մետալուրգում»։ Առաջին պաշտոնական խաղը տեղի ունեցավ 1994 թվականի հոկտեմբերի 30-ին, Թբիլիսիի «Դինամոյի» դեմ (3-5, հօգուտ «Դինամոյին»)։
1995 թվականի ամռանը Դավիթ Ղիփիանին նրան հրավիրեց «Դինամո»՝ խաղը նայելու, որից հետո Լևանը մնաց «Դինամոյում»։ 1995-96 մրցաշրջանի արդյունքում նա հայտնվեց Վրաստանի լավագույն 15 ֆուտբոլիստների ցուցակում։
1997 թվականին վարձակալվեց «Ալանիայում», որտեղ անցկացրեց մեկ մրցաշրջան։ Մրցաշրջանի արդյունքներում, «Սպորտ-Էքսպրես» թերթի վարկածով արժանացավ Ռուսաստանի առաջնության լավագույն դեբյուտանտի, լավագույն օտարերկրացու և լավագույն երիտասարդ խաղացողի կոչումներին ։
Ֆրայբուրգ, Շալկե 04
Մրցաշրջանի ավարտից հետո վերադարձավ Վրաստան, որտեղ իմացավ, որ Ֆրայբուրգի մարզիչը հետաքրքրվում է նրանով։ Ակումբները շատ արագ պայմանավորվեցին տրանսֆերի մասին և 1998 թվականի հունվարի 10-ին 6 ամիս ժամկետով Լևանը տեղափոխվեց «Ֆրայբուրգ»։ Թիմի մարզիչը մի անգամից նրան նշանակեց իր համար անսովոր դիրքում՝ հենակետային կիսապաշտպանի։ Բայց Կոբիաշվիլին հաստատվեց իր նոր դիրքում և մինչև մրցաշրջանի ավարտը մնաց թիմում ։
Մի քանի մրցաշրջանների ընթացքում նրա հետ խաղացին վրացի ֆուտբոլիստներ Ալեքսանդր Իաշվիլին և Լևան Ծղիթիշվիլի։ 2003-2010 թվականների ընթացքում խաղաց «Շալկե 04»-ում։
Հերթա
2010 թվականին տեղափոխվեց «Հերթա»։ Բունդեսլիգայի առաջին տեղի համար Դյուսելդորֆի «Ֆորտունայի» դեմ կայացած խաղի ընթացքում, չհամաձայնելով մրցավար Վոլֆգանգ Շտարկի որոշման հետ, հարվածեց նրա դեմքին ։ Գերմանիայի ֆուտբոլի ֆեդերացիայի Կարգապահական կոմիտեն սկզբանապես որոշեց ֆուտբոլիստին երկու տարով որակազրկել, սակայն հետագայում, մի քանի շաբաթ անց, «Հերթայի» 34-ամյա պաշտպանի որակազրկումը կրճատվեց մինչև 2012 թվականի վերջը ։ Կոբիաշվիլին մինչև 2012 թվականի դեկտեմբերի 31-ը չխաղաց պաշտոնական խաղերում։
2014 թվականի մայիսի 10-ին Կոբիաշվիլին անցկացրեց կարիերայի վերջին խաղը ։
Հավաքական
Վրաստանի հավաքականում դեբյուտը կայացել է 1996 թվականին՝ Նորվեգիայի դեմ։ 2008 թվականի սեպտեմբերի դրությամբ հավաքականում անցկացրած խաղերի քանակով համարվում է ռեկորդակիր։
Անձնական կյանք
Մեծացել է սպորտային ընտանիքում՝ հայրը՝ Ռեզոն և մեծ եղբայրը՝ Թամազը, լրջորեն զբաղվել են հեծանվասպորտով, մասնակցել են տարբեր հանրապետական մրցույթների։
Մյուս եղբայրը Արչիլն է։ Կինը Թամունն է։
Արտաքին հղումներ
Կատեգորիա:Թբիլիսի քաղաքում ծնվածներ Կատեգորիա:Վրացի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Դինամո Թբիլիսիի ֆուտբոլիստներ Կատեգորիա:Ալանիայի ֆուտբոլիստներ Կատեգորիա:Ֆրայբուրգի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:Բեռլինի Հերտայի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Անջատական լեզուներ
Անջատական լեզուներ (այլ անվամբ՝ ամորֆ, անձև կամ արմատական լեզուներ), ըստ ձևաբանական դասակարգման, չորս հիմնական խմբերից մեկը կազմող լեզուներ։ Զուրկ են կամ համարյա գուրկ են մասնիկավորումից, չունեն բուն առումով ածանցներ, հոլովման ու խոնարհման վերջավորություններ։
Անջատական լեզուների խոսքի մասեր
Անջատական լեզուներում թեև կան խոսքի մասերի իմաստային տարբերակումներ, սակայն դրանք բառերի յուրահատուկ ձևավորումներով չեն արտահայտվում։ Գրեթե բոլոր բառերը միաժամանակ արմատներ են և ունեն մի քանի իմաստ։
Վիսենսի տուն
Վիսենսի տունը (Casa Vicens), մասնավոր բնակելի տուն՝ կառուցված 1883-1885 թվականներին, Բարսելոնա քաղաքում Անտոնիո Գաուդիի կողմից, Մանուել Վիսենսի ընտանիքի համար և հանդիսանում է Կատալոնյան մայրաքաղաքի տեսարժան վայրերից մեկը։ Կառույցը գտնվում է Բարսելոնայի Գրացիա թաղամասի 22-24 հասցեում և հանդիսանում է Գաուդիի առաջին խոշոր պատվերը։
Նախագիծը Գաուդիի կողմից իրագործվել է 1878 թվականին, այսինքն համարյա թե ճարտարապետի դիպլոմ ստանալու հետ միաժամանակ։ Տունը նախատեսված է եղել իբրև Մանուել Վիսենսի ամառային նստավայր, նա կերամիկական սալիկների և աղյուսի ֆաբրիկայի տնօրեն է եղել։ Տունը կառուցվել է չմշակված քարերից և գունավոր կերամիկական սալիկներից, որոնք տեղադրված էին շախմատային կարգով և ծաղկային նախշերով։ Նախագծով տունն իրենից ներկայացնում է կանոնավոր քառանկյուն, որի ձևը միայն խախտում է ճաշասենյակն ու ծխելու սրահը։ Տան կառուցման ժամանակ Գաուդին օգտագործել է մեծաթիվ տարբեր դեկորատիվ էլեմենտներ, ինչպիսիք են աշտարակները, պատշգամբները, ապակեպատ լուսամուտները։ Չնայած շենքի հասարակ ձևին՝ դա նրան թույլ է տվել զարմանալիորեն հարուստ տարածության ընդարձակ լուծում ստանալ։ Շինության և կառուցողական և դեկորատիվ լուծումները կրում են իսպանա-արաբական մուդեխար ոճի ազդեցությունը, որն ավելի տեսանելի է շենքի վերին հատվածում։ Շինության ամբողջական ձևավորման վրա էականորեն նկատվում են Գաուդիի նոր ձևեր և էլեմենտներ փնտրելու ձգտումը։ Գաուդիի այս աշխատանքն, ըստ էության, հանդիսանում է մոդեռնիստական ոճի առաջին ճարտարապետական աշխատանքը, որը կտրականապես տարբերվում էր այդ ժամանակաշրջանի առավել տարածում գտած էկլեկտիկ ոճից։ Այս աշխատանքով Գաուդին ձգտում է հասնել ճարտարապետական համադրության, որում կարևոր է ամեն մի մասնիկը։ Այդ իսկ պատճառով նա ինքն է նախագծել դարպասների, պատուհանների և պատշգամբների յուրօրինակ ճաղավանդակները, ճաշասրահի և ծխասրահի ներքին հարդարանքի էսքիզները։ Մինչև 1925 թվականը, երբ տանտերերը վերանորոգել էին տունը և ընդլայնվել էր Կարոլինաս փողոցը, տունը նաև ուներ այգի։ Այս բարեփոխումների արդյունքում և 1946 թվականի վաճառքից հետո, այգու մեծ մասը դադարեց գոյություն ունենալուց, դրա հետ կորան նաև ռոտոնդան և բազմահարկ ցայտաղբյուրը։ 2005 թվականին Վիսենսների տունը Գաուդիի այլ ստեղծագործությունների հետ մտան Յունեսկոյի Համաշխարհային ժառանգության ցուցակում։ Քանի որ տունը հանդիսանում է մասնավոր սեփականություն, ապա այցելություններն այնտեղ հնարավոր չեն, բայց տարվա մեջ մեկ անգամ, մայիսի 22-ին՝ Սուրբ Ռիտայի օրը տան դռները բացվում են հարևանների և քաղաքի բնակիչների համար։
Ծանոթագրություններ
Կատեգորիա:Բարսելոնա Կատեգորիա:Անտոնիո Գաուդիի կառույցներ
Թեթենվայս
Թեթենվայս (Tettenweis), կոմունա Գերմանիայի Բավարիա երկրամասում։
Մարդասեր
Մարդասեր ( φιλέω, «սիրել» և ἄνθρωπος, «մարդ»), բարեգործությամբ զբաղվող մարդ՝ օգնության կարիք ունեցողներին։
Թեթենվայս
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 1692 մարդ (դեկտեմբերի 31, 2010 թվական) ։ Զբաղեցնում է 28,69 կմ² տարածք։ Պաշտոնական կոդ՝ 09 2 75 149։
Արտաքին հղումներ
Կատեգորիա:Գերմանիայի բնակավայրեր
Մարդասեր
Մարդասիրության ամենահին ձև է հանդիսանում ողորմություն տալը և օգնելը աղքատներին՝ հիմնականում եկեղեցիներում և վանքերում։
Մարդասիրությունը դա ամբողջ մարդկության ճակատագրի բարելավման մտահոգությունն է ։ Մարդասերը հակադրվում է մարդատյացին և չի համարվում սոցիալական հիվանդություն։
Անվան ծագումնաբանություն
«Մարդասիրություն» հասկացությունը հունական լեզվից թարգմանաբար նշանակում է սեր դեպի մարդիկ։ Մ.թ.ա. 5-րդ դարում այն նշանակում էր աստվածահաճություն, իսկ մեր թվարկության 5-րդ դարում՝ բարեկամական վերաբերմունք մարդու հանդեպ։ Ներկայիս փուլում «մարդասիրություն» հասկացությունը սկսել է ակտիվորեն օգտագործվել Ֆրանսիայում, որից էլ փոխառված է մեր խոսքի մեջ։
Առաջին անգամ «մարդասիրություն» բառը հայտնվել է Էսքիլեսի «Պրոմեթևսը շղթայված» ողբերգությունում՝ մարդկանց Աստվածային օգնության նշանակությունը ցույց տալու համար։
Արտաքին հղումներ
Կատեգորիա:Բարեգործություն
Դիվանագիտական ներկայացուցչությունների ցանկ Սիրիայում
Այս էջը ներկայացնում է Սիրիայում գտնվող դեսպանատները և հյուպատոսարանները։ Ընդամենը 68 օտարերկրյա դեսպանություն կա Սիրիայում և 5 հյուպատոսություններ Հալեպում։
Ծանոթագրություններ
Կատեգորիա:Ցանկեր:Սիրիա Կատեգորիա:Սիրիայի արտաքին քաղաքականություն
Հրամետալուրգիա
Հրամետալուրգիա, բարձր ջերմաստիճաններում ընթացող մետալուրգիական պրոցեսների համախումբ։ Համարվում է մետալուրգիայի հիմնական և հնագույն ճյուղերից։
Վաղ ժամանակներից մինչև 19-րդ դարի վերջը մետաղների ստացումը հիմնված էր հրամետալուրգիական պրոցեսների վրա։ 19-20-րդ դարերի սահմանաեզրին արդյունաբերական մեծ նշանակություն ստացավ մետալուրգիայի մեկ այլ ճյուղը՝ հիդրոմետալուրգիան։ Այնուամենայնիվ, հրամետալուրգիան, ինչպես իր կիրառման ծավալներով, այնպես էլ նշանակության կարևորությամբ, շարունակում է մնալ որպես մետալուրգիայի գլխավոր բնագավառ։
Ըստ տեխնոլոգիական հատկանիշների՝ հրամետալուրգիական պրոցեսները բաժանվում են թրծման, հալման, կոնվերտացման, զտման, թորման։ Թրծումն իրագործվում է եռացող շերտով վառարաններում։ Թրծման նպատակն է փոխել ելանյութի կազմում գտնվող միներալների քիմիական բաղադրությունը՝ նախապատրաստելով հետագա մշակման՝ հալման։ Պրոցեսն ընթանում է պինդ, գազային և հեղուկ ֆազերի փոխներգործությամբ։ Արդյունքում ստացվում է հալույթ, որը բաժանվում է երկու շերտի՝ մետաղ և խարամ կամ մետաղ և շտեյն։ Կատարվում է հորանաձև (դոմնային արտադրության), անդրադարձիդ (մարտենյան արտադրություն) վառարաններում, էլեկտրավառարաններում ու այլ ագրեգատներում։ Հատուկ խումբ են կազմում հալման մետաղաջերմային պրոցեսները։ Կոնվերտացումը կարելի է դիտել որպես հալման տեսակ, որը հիմնված է էկզոթերմիկ ռեակցիաների ջերմության օգտագործման վրա և իրականացվում է կոնվերտերներում։ Զտող հալման նպատակն է մաքրել մետաղը խառնուկներից։ Թորումն իրականացվում է ռետորտային (ցինկի արտադրություն), հորանաձև (կապարի, ցինկի, անագի արտադրություն) և եռացող շերտով (տիտանի արտադրություն) վառարաններում։
Անդրկովկասը համարվել է մետալուրգիայի ստեղծման ու զարգացման կենտրոններից մեկը և այժմ էլ ունի հրամետալուրգիական զարգացած արդյունաբերություն։ Հատկապես աչքի է ընկնում Մեծամորի մետալուրգիական համալիրը, որը վկայում է, որ մեր թվարկությունից առաջ 3-րդհազարամյակում Հայաստանում զարգացած էր հրամետալուրգիան։
Կատեգորիա:Արդյունաբերություն
Անկանխիկ հաշվարկներ
Անկանխիկ հաշվարկներ, առանց կանխիկ դրամի առկայության դրամական միջոցները վճարողի հաշվից ստացողի հաշվին փոխանցելու կամ փոխադարձ պահանջները հաշվանցելու ձև։
Անկանխիկ հաշվարկների զարգացման համար օբյեկտիվ հիմքեր են ապրանքաշրջանառության ծավալի ավելացումը և մետաղադրամի պակասը։ Լայն տարածում ունի նաև մուրհակների և չեկերի միջոցով պարտավորությունների մարումը։
Անկանխիկ հաշվարկների կենտրոններ են կենտրոնական բանկերին կից հաշվարկային պալատները, որոնք իրենց հերթին համալրվում են առանձին քաղաքների և մարզերի տեղական հաշվարկային պալատներով, բանկային թղթակցային գործողությունների անկանխիկ շրջապտույտով և բանկի բաժանմունքների միջև եղած ներբանկային քլիրինգների հաշվարկով։
Անկանխիկ հաշվարկների կիրառումը տնտեսում է հասարակական ծախքերը, իջեցնում հասարակության դրամական շրջանառության ծախսերը, կրճատում կանխիկ դրամի պահանջարկը և նպաստում դրամական ազատ ռեսուրսների համակենտրոնացմանն ու օգտագործմանը։ Անկանխիկ հաշվարկներ իրականացվում են բանկի միջոցով և վերահսկողությամբ՝ հոժարագրի, ակրեդիտիվի, հատուկ հաշվի» ինչպես նաև վճարման հանձնարարագրերի և այլնի միջոցով։ Անկանխիկ հաշվարկների կիրառումը սահմանվում է տնտեսական կազմակերպությունների համաձայնագրերով, երբեմն՝ կառավարության որոշումներով։
Կատեգորիա:Անկանխիկ հաշվարկներ Կատեգորիա:Քաղաքացիական իրավունք
Վիկա (Անգրապայի վտակ)
Վիկա (Вика), գետ Ռուսաստանում, հոսում է Կալինինգրադի մարզում և Գուրևսկի շրջանում։ Գետաբերանը տեղակայված է Անգրապա գետի աջ ափին 56 կմ հեռավորության վրա։ Գետի երկարությունը 26 կմ է, ավազանի տարածքը 256 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Էդվարդ Համբարձումյան
Էդվարդ Հակոբի Համբարձումյան, հայ դերասան։ ՀԽՍՀ ժողովրդական արտիստ (1950)։
Կենսագրություն
Էդվարդ Համբարձումյանը ծնվել է 1909 թվականին Արևմտյան Հայաստանի Դաշբուլուն գյուղում՝ մանկավարժների ընտանիքում։ Համբարձումյանների ընտանիքը ստիպված էր փախչել թուրքական ջարդերից և 1917 թվականին ապաստան են գտել Կրասնոդար քաղաքում։ Ավելի ուշ Էդվարդ Համբարձումյանը տեղափոխվել է Երևան։ 1936 թվականին ավարտել է «Հայֆիլմ» կինոստուդիայի դերասանական ստուդիան, 1938 թվականին՝ թատերական ստուդիան։ Երկու տարի աշխատել է Երևանի Պատանի հանդիսատեսի թատրոնում, այնուհետև մեկնել Մոսկվա, ուսումը շարունակել հայ Մշակույթի տանը կից ստուդիայում։ 1941 թվականին ավարտել է ուսումը և վերադարձել Երևան։
Ծանոթագրություններ
Կատեգորիա:Հայ դերասաններ Կատեգորիա:ՀԽՍՀ ժողովրդական արտիստներ
Քնած դշխուհու և յոթ քաջերի հեքիաթը
Քնած դշխուհու և յոթ քաջերի հեքիաթը (Сказка о мёртвой царевне и о семи богатырях), ռուսական հեքիաթ, գրել է Ալեքսանդր Պուշկինը 1833 թվականի աշնանը Բոլդինոյում։ Պատմվում է արքայազն Եղիսեի մասին։ Նա փնտրում էր իր սիրած աղջկան՝ արքայադստերը, ում տնից վռնդել էր խորթ մայրը։
Ծագում
Թեև այս պատմությունը հիշեցնում է Գրիմ եղբայրների «Սպիտակաձյունիկ» հեքիաթը, սակայն այն հիմնված է ռուսական ազգային բանահյուսության վրա, Պուշկինը այն գրել է իր մանկության հեքիաթներից ոգեշնչված, որոնք պատմել է դայակը՝ Արինա Ռոդիոնովնան Միխայլովսկոյե գյուղում մնալու ժամանակ ։
Համանման պատմություններ հանդիպում են Ալեքսանդր Աֆանասևի ռուսական հեքիաթների հավաքածուում (հեքիաթ N210 և 211), Իվան Խուդյակովի Ռուսական հեքիաթների հավաքածուում(1861) (հեքիաթ N45), Դմիտրի Սադովնիկովի Սամարա շրջանի լեգենդներն ու առասպելները գրքում (1884) (հեքիաթ N 14) և Դմիտրի Զելենինի ռուսական հեքիաթների հավաքածուում (1915) (հեքիաթ N 52):
Սյուժե
Ցարը գնում է ճանապարհորդության՝ մենակ թողնելով գեղեցկուհի թագուհուն։ Նա օր ու գիշեր լուսամուտի մոտ կանգնած սպասում էր ամուսնուն։ Ինը ամիս անց ծնվում է նրանց աղջիկը։ Հաջորդ առավոտյան, երբ ամուսինը վերադառնում է, թագուհին մահանում է իր ուրախությունից ու հուզմունքից։ Մի տարի անց Ցարն ամուսնանում է երկրորդ անգամ։ Նրա կինը շատ գեղեցիկ էր, բայց նաև չար էր ու նախանձ։ Թագուհին մի կախարդական հայելի ուներ, որի հետ կարողանում էր խոսել։
Ամեն անգամ հայելին գովերգում էր թագուհու գեղեցկությունը։
Անցնում են տարիներ, թագուհին ծերանում է, իսկ արքայադուստրը դառնում է երիտասարդ, գեղեցիկ աղջիկ և նշանադրվում արքայազն Եղիսեի հետ։ Հարսանիքի նախորդ գիշերը թագուհին կրկին հարց է տալիս հայելուն՝ արդյոք ինքը դեռ բոլորից գեղեցիկ է ու սիրելի։ Կախարդական հայելին այս անգամ ցույց է տալիս արքայադստերը, ինչից թագուհին զայրանում է։ Նա իր ծառային՝ Չերնավկային հրամայում է խորթ աղջկան տանել անտառ, կապել ծառին և կենդանի թողնել գայլերի համար։ Ծառան կատարում է հրամանը, աղջկան տանում է անտառի խորքը։ Վերջին պահին արքայադուստրը խնդրում է ծառային իր կյանքը խնայել։ Չերնավկան պարզապես տիրուհու հրամանն էր կատարում, նա համակրում էր աղջկան ու չէր ցանկանում վատություն անել։ Ազատ է արձակում աղջկան, վերադառնում է թագուհու մոտ և տեղեկացնում արքայադստեր մահվան մասին։ Շուտով հարսնացուի անհետացման լուրը հասնում է արքայազնին, որն անմիջապես սկսում է փնտրել աղջկան։
Արքայադուստրը թափառում է անտառում, հեռվում մի մեծ տուն է նկատում, ներս է մտնում, տեսնում՝ ոչ ոք չկա։ Ցաք ու ցրիվ ինչ լինում է, մաքրում է, սրբում։ Գնում է մի ծածուկ տեղ քնում։ Քիչ անց յոթ աժդահաներ մտնում են տուն։ Տեսնում են տունը հավաքված, ամեն բան իր տեղում է․ զարմանում են։ Շուտով երևում է արքայադուստրը, որն ամոթից կարմրել էր։ Նրանք սիրով ընդունում են աղջկան, կերակրում են, համարում են իրենց քույրը։ Աղջկա պատմածից հասկանում են, որ արքայադուստրն է։ Քաջերն ամեն օր գնում էին անտառ որսորդության, իսկ աղջիկը զբաղվում էր տան գործերով։
Որոշ ժամանակ անց չար թագուհին կախարդական հայելու միջոցով բացահայտում է, որ իր խորթ աղջիկը դեռ ողջ է։ Ծառային հագցնում է պառավի շորերով և ուղարկում եղբայրների դղյակ։ Երբ պառավը մոտենում է տանը, գազազած շունը սկսում է հաչալ նրա վրա։ Արքայադուստրը շանը հանգստացնելու համար մի կտոր հաց է նետում նրա վրա։ Պառավը մի կարմրաթուշ խնձոր է տալիս աղջկան իրեն օգնելու համար։Հենց որ արքայադուստրը կծում է խնձորը, թունավորվում է և մահանում։ Շունը իր հաչոցներով ուղեկցում է հսկաներին աղջկա մոտ, ուտում է թունավորված խնձորը և մահանում՝ բացահայտելով ողբերգության պատճառը։ Հսկաները արքայադստերը դնում են քարանձավում՝ բյուրեղյա դագաղի մեջ։ Արքայազն Եղիսեը շրջում է աշխարհով մեկ, հարցնում՝ արդյոք չեն տեսել իր հարսնացուին։ Որոշում է արևին հարցնել, արևն էլ լուսնին է օգնության կանչում, լուսինն էլ քամուն։ Եվ քամին արքայազնին պատմում է այն քարանձավի մասին, որտեղ էլ բյուրեղյա դագաղի մեջ պառկած է իր հարսնացուն։ Արքայազնը գտնում է քարանձավը, ամբողջ ուժով հարվածում է բյուրեղյա դագաղին, մասերի բաժանում և հարսնացուն վերակենդանանում է։ Նրանք գնում են պալատ՝ թագուհու մոտ, ով արդեն տեղյակ էր արքայադստեր կենդանության մասին։ Նրան տեսնում է, սիրտը ճաքում է և մահանում։ Նրա հողարկավորությունից հետո արքայազնը և արքայադուստրը ամուսնանում են։
Արտաքին հղումներ
Կատեգորիա:Ալեքսանդր Պուշկինի հեքիաթներ
Bad Blood
«Bad Blood», ամերիկացի երգչուհի Թեյլոր Սվիֆթի երգն է իր «1989» անվանումը կրող հինգերորդ ստուդիական ալբոմից։ Երգը որպես այդ ալբոմի չորրորդ սինգլ թողարկվել է 2015 թվականի մայիսի 17-ին ։ Սինգլ տարբերակում իր մասնակցությունն ունի նաև ամերիկացի ռեփեր Քենդրիկ Լամարը։ Երգը գրվել է Թեյլոր Սվիֆթի, Մաքս Մարտինի և Shellback-ի կողմից, իսկ Քենդրիկ Լամարը երգի նոր տարբերակի համար գրել է իր հատվածը։ Երգը զբաղեցրել է 1-ին հորիզոնականը Billboard Hot 100 հիթ շքերթում՝ դառնալով «1989» ալբոմի երրորդ երգը, որը գլխավորել է այդ հիթ շքերթը ։
Երգի բառեր
Խոսելով երգի մասին՝ Սվիֆթը հարցազրույցներից մեկում նշել է, որ երգի բառերը մի երգչուհու մասին են, ում անունը չի ցանկանում հայտարարել։ Սվիֆթը ասել է, որ չնայած իրենք երկար տարիներ իրար հետ շփվել են, սակայն ինքը վստահ չի եղել, թե արդյոք իրենք ընկերներ են, թե ոչ։ Սվիֆթի խոսքերով՝ այդ երգչուհին փորձել է խանգարել իր համերգային շրջագայություններից մեկը և ցանկացել է ավելի մեծ գումարով գնել այն մարդկանց, ովքեր աշխատել են իր համար ։ Ըստ մի շարք հրատարակչությունների, ինչպիսիք են՝ «Billboard», «Rolling Stone», «Time» և Վաշինգտոն Փոստը, այդ անհայտ երգչուհին, ում անունը Սվիֆթը չի նշում, Քեյթի Փերրին է  ։
Տեսահոլովակ
Երգի տեսահոլովակը, որի ռեժիսորն է Ժոզեֆ Կանը, նկարահանվել է 2015 թվականի ապրիլի 12-ին Լոս Անջելեսում ։ Ժոզեֆ Կանը նաև եղել է երգչուհու «Blank Space» երգի տեսահոլովակի ռեժիսորը ։ Տեսահոլովակի պրեմիերան կայացել է 2015 թվականի մայիսի 17-ին Billboard Music Awards մրցանակաբաշխությունում, իսկ այնուհետև տեղադրվել է երգչուհու VEVO ալիքում ։ Տեսահոլովակում նկարահանվել են մի շարք հայտնի աստղեր, ովքեր իրենք են ընտրել իրենց կերպարի անունը ։ Տեսահոլովակը թողարկման առաջին 24 ժամում հավաքել է 20.1 միլիոն դիտում և գերազանցել է ռեփեր Նիքի Մինաժի «Anaconda» երգի տեսահոլովակին, որն իր թողարկման առաջին 24 ժամում դիտվել էր 19.6 միլիոն անգամ ։ 2015 թվականի օգոստոսի 30-ին տեսահոլովակը ստացել է «Տարվա տեսահոլովակ» մրցանակը MTV Video Music Awards մրցանակաբաշխությունում ։
Սյուժե
Տեսահոլովակի սկզբում Թեյլոր Սվիֆթը և Սելենա Գոմեսը կռվում են մի խումբ տղամարդկանց հետ ինչ-որ գրասենյակում։ Երբ նրանք հաղթում են բոլոր տղամարդկանց, Գոմեսը հանկարծակի հարվածում է Սվիֆթին, և նա պատուհանից ցած է ընկնում։ Սվիֆթը սկսում է կատարել երգը այն ժամանակ, երբ ցած է ընկնում ջարդված մեքենայի վրա։ Հաջորդ կադրում Քենդրիկ Լամարը սկսում է կատարել իր ռեփ հատվածը, իսկ Սվիֆթն այդ ընթացքում բուժզննում է անցնում։ Որոշ ժամանակ անց, երբ նա լիովին ապաքինվում է, իր ընկերուհիների հետ սկսում է նախապատրաստվել Գոմեսից վրեժ լուծելու համար։ Երբ նա և իր թիմակիցները վերջնականապես պատրաստ են լինում, նրանք հանդիպում են Գոմեսին և նրա թիմին մի վայրում, որտեղ շուրջբոլորը կրակ է։ Տեսահոլովակը ավարտվում է նրանով, որ Սվիֆթը և Գոմեսը, մոտենալով իրար, ապտակում են միմյանց։
Քննադատական արձագանքներ
Տեսահոլովակը դրական ընդունելության է արժանացել հանդիսատեսի և երաժշտական քննադատների կողմից։ «Time» ամսագրի լրագրող Դանիել Դադարիոն սա համարել է Սվիֆթը ամենամշակված տեսահոլովակը, ինչպես նաև այն համեմատել է «Մեղքերի քաղաքը» (2005) ֆիլմի հետ ։ «Billboard» ամսագրի Էրին Սթրեքերը նմանություն է գտել այս տեսահոլովակի և երգչուհի Բրիթնի Սփիրսի «Toxic»/«Womanizer» երգերի տեսահոլովակների միջև, որոնց ռեժիսորը նույնպես Ջոզեֆ Կանն է ։ «Slate» ամսագրի լրագրող Շերան Շեթին գրել է, որ տեսահոլովակում այնքան շատ հայտնի աստղեր են նկարահանվել, որ այն կարելի է ֆիլմ համարել ։
Արտաքին հղումներ
Կատեգորիա:2015 սինգլներ Կատեգորիա:Թեյլոր Սվիֆթի երգեր Կատեգորիա:Քենդրիկ Լամարի երգեր Կատեգորիա:Billboard Hot 100 գլխավորած սինգլներ Կատեգորիա:2014 երգեր
Ալեքսանդար Միտրովիչ (ֆուտբոլիստ)
Պարտիզան
Միտրովիչը Պարտիզանի ակադեմիայի սան է ։ 2011-12 մրցաշրջանում նա հանդես եկավ Տելեօպտիկի կազմում։ Իր պրոֆեսիոնալ դեբյուտը նշեց 2011 թվականի օգոստոսի 27-ին՝ Մլադենովացի դեմ խաղում՝ այս խաղում դառնալով գոլի հեղինակ ։ 2012 թվականի հունիսի 27-ին Միտրովիչը 4 տարվա պայմանագիր կնքեց Պարտիզանի հետ ։ Իր դեբյուտը ակումբի կազմում նշեց հուլիսի 24-ին՝ Չեմպիոնների Լիգայի որակավորման երկրորդ փուլի Վալետտայի դեմ խաղում՝ այս խաղում դառնալով գոլի հեղինակ ։ Իր առաջին հանդիպումը Սերբիայի առաջնությունում անցկացրեց օգոստոսի 18-ին՝ Դոնյի Սրեմի դեմ խաղում ։ Իր առաջին գոլը առաջնությունում խփեց օգոստոսի 26-ին՝ Յագոդինայի դեմ խաղում ։ Սեպտեմբերի 15-ին՝ Հայդուկ Կուլայի դեմ խաղում Միտրովիչը դարձավ գոլի և գոլային փոխանցման հեղինակ՝ օգնելով Պարտիզանին հաղթել 5-2 հաշվով ։ Իր դեբյուտը Եվրոպայի Լիգայում նշեց սեպտեմբերի 20-ին՝ ադրբեջանական Նեֆթչիի դեմ խաղում  ։ Մայիսի 2-ին սերբը դուբլ ձևակերպեց Ռադնիչկի Նիշի դեմ խաղում, իսկ հանդիպումն ավարտվեց 3-1 հաշվով ։ Պարտիզանի առաջին թիմի կազմում Միտրովիչը անցկացրեց 42 հանդիպում բոլոր մրցաշարերում՝ դառնալով 18 գոլի և 5 գոլային փոխանցման հեղինակ ։ 2012-13 մրցաշրջանում նա դարձավ Պարտիզանի լավագույն ռմբարկուն, ընդգրկվեց Սերբիայի առաջնության տարվա խորհրդանշական հավաքականում և Mozzart Sport ամսագրի կողմից ներառվեց Սերբիայի լավագույն 25 ֆուտբոլիստների ցանկում ։
Անդերլեխտ
2013 թվականի օգոստոսի 12-ին Միտրովիչը 5 միլիոն եվրոյի դիմաց տեղափոխվեց Անդերլեխտ ՝ ակումբին միանալով օգոստոսի 30-ին ։ Իր դեբյուտը նշեց սեպտեմբերի 1-ին՝ Զյուլտե Վարեգեմի դեմ խաղում՝ այս խաղում տալով 2 գոլային փոխանցում ։ Իր առաջին գոլը Անդերլեխտի կազմում խփեց սեպտեմբերի 14-ին՝ դուբլ ձևակերպելով Մեխելենի դեմ խաղում ։ Իր առաջին հանդիպումը Չեմպիոնների Լիգայում անցկացրեց սեպտեմբերի 17-ին՝ Բենֆիկայի դեմ խաղում ։ Նոյեմբերի 2-ին Միտրովիչը 2 գոլի հեղինակ դարձավ Աուդ Հեվերլե Լյովենի դեմ խաղում՝ օգնելով Անդերլեխտին հաղթել 3-1 հաշվով ։ Դեկտեմբերի 10-ին՝ Օլիմպիակոսի դեմ խաղում սերբը փոխարինեց կարմիր քարտ ստացած Սիլվիո Պրոտոյին դարպասապահի դիրքում, սակայն չկարողացավ ետ մղել Ալեխանդրո Ռոդրիգեսի 11-մետրանոց հարվածը ։ 2014 թվականի մարտի 16-ին Միտրովիչը դուբլ ձևակերպեց Օստենդեի դեմ խաղում, իսկ հանդիպումն ավարտվեց 4-0 հաշվով ։ Իր առաջին մրցաշրջանում նա անցկացրեց 39 հանդիպում ՝ դառնալով 16 գոլի ու 6 գոլային փոխանցման հեղինակ և օգնելով Անդերլեխտին իր պատմության մեջ 33-րդ անգամ հաղթել Բելգիայի առաջնությունը ։
2014 թվականի հուլիսի 20-ին Միտրովիչը գոլի հեղինակ դարձավ Բելգիայի սուպերգավաթի Լոկերենի դեմ խաղում ՝ օգնելով Անդերլեխտին հաղթել 2-1 հաշվով և նվաճել գավաթը ։ Սեպտեմբերի 24-ին նա դուբլ ձևակերպեց Բելգիայի գավաթի Պատրո Էյսդեն Մասմեխելենի դեմ խաղում ։ Նոյեմբերի 4-ին Միտրովիչը գոլի և գոլային փոխանցման հեղինակ դարձավ Չեմպիոնների Լիգայի Արսենալի դեմ խաղում՝ փրկելով իր թիմին պարտությունից ։ 2015 թվականի մարտի 22-ին նա գոլ խփեց Բելգիայի գավաթի եզրափակչում՝ Բրյուգգեի դեմ խաղում, սակայն Անդերլեխտը պարտվեց 2-1 հաշվով  ։ 2014-15 մրցաշրջանում Միտրովիչը դարձավ 20 գոլի հեղինակ Բելգիայի առաջնության 37 խաղերում ՝ դառնալով առաջնության լավագույն ռմբարկուն ։ Անդերլեխտի կազմում անցկացրած 2 մրցաշրջաններում նա անցկացրեց 90 հանդիպում՝ դառնալով 44 գոլի և 11 գոլային փոխանցման հեղինակ։
Նյուքասլ Յունայթեդ
2015 թվականի հուլիսի 21-ին Միտրովիչը 5 տարվա պայմանագիր կնքեց Նյուքասլ Յունայթեդի հետ ։ Ակումբը նրա համար վճարեց 13 միլիոն ֆունտ ստերլինգ  ։ Իր դեբյուտը Նյուքասլի կազմում նշեց օգոստոսի 9-ին՝ փոխարինելով Պապիս Սիսեին Սաութհեմպտոնի դեմ խաղում և ստանալով դեղին քարտ 22 վայրկյան անց  ։ Օգոստոսի 29-ին Միտրովիչը հեռացվեց խաղադաշտից Արսենալի դեմ խաղում՝ կարմիր քարտ ստանալով հանդիպման 16-րդ րոպեին  ։ Իր առաջին գոլը խփեց հոկտեմբերի 3-ին՝ Մանչեսթեր Սիթիի դեմ խաղում  ։ Դեկտեմբերի 13-ին սերբը գոլի և գոլային փոխանցման հեղինակ դարձավ Տոտենհեմի դեմ խաղում՝ օգնելով Նյուքասլին հաղթել 2-1 հաշվով ։ 2016 թվականի փետրվարի 6-ին Միտրովիչը խփեց Վեստ Բրոմվիչի դեմ խաղի միակ գնդակը՝ 1-0 հաշվով հաղթանակ պարգևելով իր թիմին ։ Ապրիլի 2-ին նա դուբլ ձևակերպեց Նորվիչ Սիթիի դեմ խաղում, սակայն Նյուքասլը պարտվեց 3-2 հաշվով  ։ Մայիսի 15-ին սերբը գոլի և գոլային փոխանցման հեղինակ դարձավ Տոտենհեմի դեմ խաղում, սակայն հեռացվեց խաղադաշտից հանդիպման 67-րդ րոպեին ՝ դառնալով 6-րդ ֆուտբոլիստը, ով դարձել է գոլի և գոլային փոխանցման հեղինակ, ապա հեռացվել խաղադաշտից Պրեմիեր Լիգայի խաղում ։ Իր առաջին մրցաշրջանում Միտրովիչը անցկացրեց 34 հանդիպում առաջնությունում՝ դառնալով 9 գոլի և 4 գոլային փոխանցման հեղինակ , սակայն Նյուքասլը դուրս մնաց Պրեմիեր Լիգայից  ։
Միտրովիչը բաց թողեց 2016-17 մրցաշրջանի առաջին 4 հանդիպումը՝ որակազրկման պատճառով ։ Իր առաջին հանդիպումը Չեմպիոնշիպում Նյուքասլի կազմում անցկացրեց 2016 թվականի սեպտեմբերի 13-ին՝ Քուինս Պարկ Ռեյնջերսի դեմ խաղում՝ այս խաղում դառնալով գոլի և գոլային փոխանցման հեղինակ ։ Հոկտեմբերի 25-ին Միտրովիչը դուբլ ձևակերպեց Պրեստոն Նորթ Էնդի դեմ Անգլիայի լիգայի գավաթի խաղում  ։ 4 օր անց նա կրկին դուբլ ձևակերպեց Պրեստոնի դեմ՝ այս անգամ Չեմպիոնշիպի խաղում  ։ 2017 թվականի փետրվարի 11-ին սերբը խփեց Վուլվերհեմպտոն Ուոնդերերսի դեմ խաղի միակ գոլը՝ օգնելով իր թիմին հաղթել 1-0 հաշվով  ։ 2016-17 մրցաշրջանում Միտրովիչը անցկացրեց 29 հանդիպում՝ դառնալով 6 գոլի և 6 գոլային փոխանցման հեղինակ, իսկ Նյուքասլը հաղթեց Չեմպիոնշիպը ՝ վերադառնալով Պրեմիեր Լիգա ։ 2017-18 մրցաշրջանի առաջին կեսում նա անցկացրեց ընդամենը 7 հանդիպում՝ դառնալով 2 գոլի հեղինակ ։
Ֆուլհեմ
2018 թվականի փետրվարի 1-ին Միտրովիչը մինչև մրցաշրջանի ավարտը վարձավճարով միացավ Ֆուլհեմին  ։ Իր դեբյուտը ակումբի կազմում նշեց փետրվարի 3-ին՝ Նոթինգհեմ Ֆորեստի դեմ խաղում ։ Իր առաջին գոլը խփեց փետրվարի 21-ին՝ Բրիստոլ Սիթիի դեմ խաղում  ։ Մարտի 6-ին Միտրովիչը 2 գոլի հեղինակ դարձավ Շեֆիլդ Յունայթեդի դեմ խաղում, իսկ հանդիպումն ավարտվեց 3-0 հաշվով ։ Մարտի 10-ին նա դուբլ ձևակերպեց Պրեստոն Նորթ Էնդի դեմ խաղում՝ օգնելով Ֆուլհեմին հաղթել 2-1 հաշվով ։ Մարտին և ապրիլին Միտրովիչը 2 ամիս անընդմեջ ճանաչվեց Չեմպիոնշիպի ամսվա լավագույն ֆուտբոլիստ  ։ 2017-18 մրցաշրջանում նա Ֆուլհեմի կազմում խփեց 12 գնդակ ՝ դառնալով ակումբի երկրորդ լավագույն ռմբարկուն Ռայան Սեսենյոնից հետո ։ Ֆուլհեմը զբաղեցրեց 3-րդ հորիզոնականը առաջնությունում  ՝ հաղթելով Չեմպիոնշիպի փլեյ-օֆֆ խաղերը  և տեղափոխվելով Պրեմիեր Լիգա ։
2018 թվականի հուլիսի 30-ին Միտրովիչը 22 միլիոն ֆունտ ստերլինգի դիմաց լրիվ տրանսֆերով տեղափոխվեց Ֆուլհեմ ։ Նա ակումբի հետ կնքեց 5 տարվա պայմանագիր ՝ ստանալով 9 համարի մարզաշապիկը  ։ Իր առաջին հանդիպումը Պրեմիեր Լիգայում Ֆուլհեմի կազմում Միտրովիչը անցկացրեց օգոստոսի 11-ին՝ Քրիսթալ Փելասի դեմ խաղում  ։ Օգոստոսի 26-ին սերբը դուբլ ձևակերպեց Բարնլիի դեմ խաղում  ։ Սեպտեմբերի 22-ին նա գոլ խփեց Ուոթֆորդի դեմ խաղում, իսկ հանդիպումն ավարտվեց 1-1 հաշվով ։ Նոյեմբերի 24-ին Միտրովիչը դուբլի հեղինակ դարձավ Սաութհեմպտոնի դեմ խաղում  ։ Թիմի ավագի թևկապով նա առաջին անգամ խաղադաշտ դուրս եկավ դեկտեմբերի 5-ին՝ Լեսթեր Սիթիի դեմ խաղում՝ այս խաղում դառնալով գոլային փոխանցման հեղինակ ։ Դեկտեմբերի 29-ին Միտրովիչը խփեց Հադերսֆիլդ Թաունի դեմ հանդիպման միակ գնդակը խաղի վերջին րոպեին՝ 1-0 հաշվով հաղթանակ պարգևելով իր թիմին  ։ 2019 թվականի հունվարի 29-ին սերբը դուբլ ձևակերպեց Բրայթոնի դեմ խաղում  ։ 2018-19 մրցաշրջանում Միտրովիչը անցկացրեց 39 հանդիպում՝ դառնալով 11 գոլի և 3 գոլային փոխանցման հեղինակ, իսկ Ֆուլհեմը դուրս մնաց Պրեմիեր Լիգայից   ։
2019 թվականի հուլիսի 7-ին Միտրովիչը երկարաձգեց իր պայմանագիրը Ֆուլհեմի հետ մինչև 2024 թվականը   ։ Հոկտեմբերի 1-ին սերբը դուբլի հեղինակ դարձավ Ռեդինգի դեմ խաղում  ։ Հոկտեմբերի 23-ին նա հեթ-տրիկ ձևակերպեց Լուտոն Թաունի դեմ խաղում՝ օգնելով իր թիմին հաղթել 3-2 հաշվով  ։ Նոյեմբերի 9-ին Միտրովիչը խփեց Բիրմինգհեմ Սիթիի դեմ հանդիպման միակ գնդակը՝ 1-0 հաշվով հաղթանակ պարգևելով Ֆուլհեմին ։ Նոյեմբերի 26-ին նա գոլի և գոլային փոխանցման հեղինակ դարձավդ Դերբի Կաունտիի դեմ խաղում ։ Նոյեմբերի 29-ին Միտրովիչը դուբլ ձևակերպեց Սուոնսի Սիթիի դեմ խաղում, իսկ հանդիպումն ավարտվեց 2-1 հաշվով  ։
Միջազգային կարիերա
2012 թվականին Միտրովիչը Սերբիայի Մ19 հավաքականի կազմում մասնակցեց Եվրոպայի առաջնությանը, սակայն առաջնության առաջին՝ Ֆրանսիայի դեմ խաղում ստացավ կարմիր քարտ և բաց թողեց մնացած հանդիպումները որակազրկման պատճառով։ Մինչև 19 տարեկանների երիտասարդական հավաքականի կազմում Միտրովիչը մասնակցեց 2013 թվականի Եվրոպայի առաջնությանը՝ օգնելով Սերբիային հաղթել մրցաշարը ։ Այստեղ նա դարձավ 1 գոլի և 2 գոլային փոխանցման հեղինակ անցկացրած 4 խաղերում ՝ ճանաչվելով առաջնության լավագույն ֆուտբոլիստը և ընդգրկվելով խորհրդանշական հավաքականում ։
Իր դեբյուտը Սերբիայի ազգային հավաքականի կազմում Միտրովիչը նշեց 2013 թվականի հունիսի 7-ին՝ Բելգիայի դեմ խաղում ։ Իր առաջին գոլը խփեց սեպտեմբերի 6-ին՝ Խորվաթիայի դեմ խաղում ։ Իր երկրորդ գոլը խփեց 2015 թվականի սեպտեմբերի 7-ին՝ Ֆրանսիայի դեմ ընկերական խաղում ։ 2016 թվականի հոկտեմբերի 9-ին Միտրովիչը դուբլ ձևակերպեց Ավստրիայի դեմ խաղում՝ օգնելով Սերբիային հաղթել 3-2 հաշվով ։ 2018 թվականի մարտի 27-ին՝ Նիգերիայի դեմ խաղում նա դարձավ 2 գոլի հեղինակ, իսկ հանդիպումն ավարտվեց 2-0 հաշվով ։ Հունիսի 9-ին Միտրովիչը հետ-տրիկ ձևակերպեց Բոլիվիայի դեմ ընկերական խաղում՝ այս խաղում տալով նաև գոլային փոխանցում և օգնելով իր թիմին հաղթել 5-1 հաշվով  ։
2018 թվականի հունիսի 1-ին Միտրովիչը ընդգրկվեց Սերբիայի՝ աշխարհի առաջնության համար վերջնական կազմում ։ Իր դեբյուտը առաջնությունում նշեց հունիսի 17-ին՝ Կոստա Ռիկայի դեմ խաղում  ։ Հունիսի 22-ին նա գոլի հեղինակ դարձավ Շվեյցարիայի դեմ խաղում, բայց Սերբիան պարտվեց 2-1 հաշվով  ։ Հունիսի 27-ին Միտրովիչը մասնակցեց Բրազիլիայի դեմ հանդիպմանը, սակայն այս խաղում Սերբիան պարտվեց 2-0 հաշվով և դուրս մնաց աշխարհի առաջնությունից ՝ իր խմբում զբաղեցնելով 3-րդ հորիզոնականը ։
2018 թվականի սեպտեմբերի 10-ին Միտրովիչը դուբլ ձևակերպեց Ռումինիայի դեմ խաղում, իսկ հանդիպումն ավարտվեց 2-2 հաշվով ։ Հոկտեմբերի 11-ին նա դուբլի հեղինակ դարձավ Չեռնոգորիայի դեմ խաղում՝ օգնելով իր թիմին հաղթել 2-0 հաշվով ։ 2018 թվականին Միտրովիչը ճանաչվեց տարվա լավագույն սերբ ֆուտբոլիստ ։ 2018-19 մրցաշրջանում նա դարձավ ՈՒԵՖԱ Ազգերի Լիգայի լավագույն ռմբարկուն՝ խփած 6 գոլերով ։ Հոկտեմբերի 10-ին Միտրովիչը խփեց Պարագվայի դեմ հանդիպման միակ գնդակը խաղի 90-րդ րոպեին ։ Հոկտեմբերի 14-ին նա դուբլ ձևակերպեց Լիտվայի դեմ խաղում՝ 2-1 հաշվով հաղթանակ պարգևելով Սերբիային ։ Նոյեմբերի 14-ին Միտրովիչը 2 գոլ խփեց Լյուքսեմբուրգի դեմ խաղում  ։
Ակումբային վիճակագրություն
2020 թվականի հունվարի 3-ի դրությամբ
Միջազգային վիճակագրություն
2020 թվականի հունվարի 3-ի դրությամբ
Ակումբային
Պարտիզան
Անդերլեխտ
Նյուքասլ Յունայթեդ
Ֆուլհեմ
Միջազգային
Սերբիա Մ19
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Սերբ ֆուտբոլիստներ Կատեգորիա:Սերբիայի հավաքականի ֆուտբոլիստներ Կատեգորիա:Տելեօպտիկի ֆուտբոլիստներ Կատեգորիա:Պարտիզան Բելգրադի ֆուտբոլիստներ Կատեգորիա:Անդերլեխտի ֆուտբոլիստներ Կատեգորիա:Նյուքասլ Յունայթեդի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Թիրնաու
Թիրնաու (Thyrnau), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 4190 մարդ (դեկտեմբերի 31, 2010 թվական) ։ Զբաղեցնում է 33,68 կմ² տարածք։ Պաշտոնական կոդ՝ 09 2 75 150։
Արտաքին հղումներ
Կատեգորիա:Գերմանիայի բնակավայրեր
Կասկա
Կասկա, պետություն Արևելապոնտական լեռներում՝ Հալիս (Կըզըլ-Ըրմակ) գետի ստորին հոսանքի և Տրապիզոնի լեռնանցքի միջև։ Կասկա երկիրը պատերազմ է հայտարարել Խեթական թագավորությանը, որից հետո Խեթական արքա Սուպպիլուլիումաս Ա-ն ջախջախում է կասկերի բանակին ու գրավում Կասկան, որից հետո արշավում է Հայասայի վրա։ Խեթական արձանագրությունները պատմում են, որ Հայասան երբեմն դաշնակցել Խաթթիից արևմուտք գտնվող Արծավա և հյուսիսում գտնվող Կասկա պետությունների հետ, որոնք ժամանակ առ ժամանակ հարձակվել են Խաթթիի վրա։ Խեթերի Թուդհալիաս Գ թագավորը ինքն է հարձակվում Հայասաի ու Կասկայի վրա՝ նվաճելով շրջաններ, սակայն հայերը և կասկերը Կեմախի ճակատամարտում հետ են մղում խեթերին։ Թուդհալիասի մահից հետո դաշնակիցները հարձակվում են Խաթթիի վրա, գրավում Խաթուսա մայրաքաղաքը և այրում այն։ Մ.թ.ա. 1380-1346 թթ. Խաթթիում իշխում էր Սուպիլուլիումա թագավորը, որը կործանում է Միտաննի պետությունը, այդ ժամանակ՝ Կասկա երկիրը պատերազմ է հայտարարում Խեթական թագավորությանը, որից հետո Խեթական արքա Սուպպիլուլիումաս Ա-ն ջախջախում է կասկերի բանակը ու գրավում Կասկան, որից հետո արշավում է Հայասայի վրա։ Այնուհետև՝ Սուպպիլուլիումաս Ա-ն հաշտություն է կնքում Հայասայի հետ, իսկ որպես դաշինքի ամրապնդում Հայասայի թագավոր Հուկաննան ամուսնանում է Սուպպիլուլիումաս Ա-ի դստեր հետ։
Արտաքին հղումներ
Կատեգորիա:Պատմական երկրներ Կատեգորիա:Նախնադարյան Հայաստան Կատեգորիա:Հեթական թագավորություն
Անկախություն (մաթեմատիկա)
Անկախությունը կապված է նաև լրիվության գաղափարի հետ։ Եթե աքսիոմաների համակարգը լրիվ է, ապա նրան ավելացնելով նրանցից անկախ մեկ այլ աքսիոմա, ստացվում է հակասական համակարգ։ Օրինակ, եվկլիդեսյան երկրաչափության V պոստուլատի անկախությունը նրա մյուս աքսիոմաներից ապացուցվում է ոչ եվկլիդեսյան երկրաչափության անհակասականությամբ։
Անկախության գաղափարն օգտագործվում է նաև հասկացությունների (գործողությունների, ֆունկցիաների ևն) նկատմամբ, դրա տակ հասկանալով այն, որ այդ հասկացությունը չի կարելի սահմանել (արտահայտել) հասկացությունների տվյալ համակարգի միջոցներով (առանց լրացուցիչ հասկացությունների կիրառման)։
Կատեգորիա:Մաթեմատիկական տրամաբանություն
Ռոհիտ Խուրանա
Ռոհիտ Խուրանա (անգլ.՝ Rohit Khurana, ), հնդիկ դերասան, մոդել և հեռուստատեսային դերասան։ Սկսել է իր կարիերան մոդելի կարիերայով, ապա շարունակել հեռուստատեսային կարիերան։ Մեծ ճանաչում է ձեռք բերել խաղալով հնդկական Մերժվածը հեռուստասերիալում, որտեղ մարմնավորել է Վանշ Սինգ Բունդելային / Ռոքի։
Կարիերա
Ռոհիտ Խուրանան ծնվել է 1983 թվականի նոյեմբերի 20-ին։ Նա սկսել է իր կարիերան մոդելավորման հետ միասին։ Այս դերասանը հայտնի է դարձել Ութարանում (Մերժվածը՝ Շանթ ՀԸ)՝որպես Վանշ Սինգ Բունդելա։
Անձնական կյանք
Ռոհիտ Խուրանան ամուսնացել է իր համադասարանցու՝ Նեհայի հետ։ Զույգը ունի մեկ տղա և մեկ աղջիկ։
Ղազախստանի պատմություն
Ղազախստանի պատմություն, ընդգրկում է մարդկության պատմության մի քանի փուլ։
Նախնադար
Ներկայիս տարածքում մարդը բնակվել է դեռևս քարի դարում (շուրջ 300 հզ․ տարի առաջ)։ Նոր քարի դարում սկսվել է գործածվել աղեղը, պատրաստվել են խեցեղեն իրեր։ Բրոնզի դարում զբաղվել են խաշնարածությամբ, բրիչային երկրագործությամբ, որսով ու ձկնորսությամբ։ Անասնապահության և հողագործության զարգացման հետևանքով մայրական տոհմը փոխարինվել է հայրականով, երևան են եկել նահապետական ընտանեկան սեփականության սաղմերը։ Մ․թ․ա․ I հազարամյակի կեսին անասնապահ ցեղերը սկսել են առանձնանալ և անցնել քոչվոր անասնապահության։ Հերոդոտոսը և այլ անտիկ հեղինակներ Ղազախստանի այդ դարաշրջանի ցեղերին անվանել են ասիական սկյութներ, աքեմենյան սեպագրերում նրանք հիշվում են սակևր հավաքական անվամբ։ Սակերի մշակույթը ժառանգել են մ․թ․ա․ III-II դարերում կազմավորված և Սեմիրեչիեի (Չու գետից մինչև Տյան Շան և Բալխաշից մինչև Իսսիկ Կուլ) շրջանում տարածված ուսունի ցեղային միությունը, Կարատաուի ու Սիրդարյայի միջին հոսանքում սփռված և Կանգյույ պետական կազմավորման մեջ մտած ցեղերը և Արալյան ծովի արևմտյան ափերից Կասպից ծովի հյուսիսային ափերը քոչած ալանական ցեղերը։ Ղազախստանի ժողովուրդները շրջանցել են ստրկատիրությունը։ Նախնադարյան համայնական կարգերն աստիճանաբար փոխարինվել են ֆեոդալական հարաբերություններով։ 16-րդ դարի կեսին Ղազախստանի տարածքում առաջացել է առաջին վաղ ֆեոդալական պետությունը՝ Թյուրքական խաքանությունը։ VIII դարում սկզբին ստեղծվել է թյուրգեշների, 766 թվականին՝ կարլուկների պետությունը, որտեղ ֆեոդալական հարաբերությունները զարգացել են համեմատաբար արագ, առաջացել են քաղաքներ (Թարազ՝ այժմ Ջամբուլ ևն), հատվել է դրամ։ 8-10-րդ դարերում Ղազախստանի հարավում տարածվել է իսլամը։
Միջնադար
IX-XI դարերում արևմտյան և հարավային-արևմտյան շրջանները մտել են օղուզների վաղ ֆեոդալական պետության մեջ, որի տարածքով անցնում էր միջազգային քարավանային առևտրական ճանապարհ։ VIII-XI դարում Ղազախստանի հյուսիսային-արևելյան և կենտրոնական շրջաններում բնակություն են հաստատել կիմակների և ղփչաղների թյուրք, ցեղերը։ X դարում 1 թվականի կեսին կարլուկների պետության տեղում կազմավորվել է Կարախանյանների ֆեոդալական պետությունը, որը X դարում վերջին - XI դարում 1-ին կեսին ներառում էր Կաշգարը, Մավերաննահրը, Մեմիրեչիեն։ Նվաճված տիրույթները կառավարելու համար խանը նշանակում էր իլխաններ, որոնց, որպես իր վասալների, իրավունք էր շնորհում հարկ հավաքելու որոշակի շրջաններում։ XII դարում 30-ական թվականներին Կարախանյանների պետություն ներխուժեցին մոնղ․ կիդանի ցեղերը, որոնք ստեղծեցին Կարակիդանիների պետությունը։ 1219-1221 թվականներին Ղազախստանը նվաճեցին մոնղոլ-թաթարները։ XIV դարում վերջին - XV դարում սկզբին Ղազախստանի տարածքը մտավ հիմնականում Նողայական հորդայի և Ուզբեկական խանության մեջ։ Ուզբեկական խանության բնակչությունը կրում էր «ուզբեկ-ղազախներ» հավաքական անունը։ Ֆեոդալական շահագործման ուժեղացման և երկպառակությունների հետևանքով XV դարի կեսից ղազախական տոհմերը խանությունից քոչեցին Արևմտյան Աեմիրեչիե։ Մոնղոլ-թաթարական լծի վերացումից հետո վերականգնըված Սեմիրեչիեն դարձավ ղազախական ցեղերի միավորման կենտրոն։ XV դարի վերջին XV դարում սկզբին այստեղ առաջացավ Ղազախական խանությունը, և այդ ժամանակ էլ ավարտվեց ղազախական ազգության կազմավորման երկարատև ընթացքը։ Ղազախական խանության երեք՝ Մեծ (կամ Ավագ, Աեմիրեչիե), միջին (Կենտրոնական Ղազախստան) և փոքր (կամ Կրտսեր, Արևմտյան Ղազախստան) շրջաններում (ժուզերում) XV դարում կազմավորվեցին ինքնուրույն խանություններ։ Ղազախների տնտեսության առաջատար ճյուղը արոտավայրային-քոչվոր անասնապահությունն էր։ Երկրագործությունը պարզունակ էր, արհեստները զարգանում էին դանդաղ, առևտուրը կրում էր փոխանակային բնույթ։ Ֆեոդալական հարաբերությունները միահյուսված էին նա հապ պետական, տոհմատիրական տարրերի հետ։ Հիմնական դասակարգերն էին ֆեոդալները (խաներ, սուլթաններ, բայեր, խոջաներ ևն) և կախյալ գյուղացիները՝ շարուաները․ հատուկ խավ էին կազմում նահապետական ստրուկները՝ ղուլերը։ Ադաթի բազմազան նորմերի կողքին գործում էին նաև շարիաթի (ֆեոդալա-մուսուլմանական իրավունք) որոշ նորմեր։ XV դարում սկզբին կազմվեց ֆեոդալական իրավակարգի հիմնական սկզբունքները սահմանող օրենսգիրք։